DOI: 10.14457/tu.the.2018.1171
title: สัญญาทางจิตวิทยา การรับรู้ความยุติธรรมในองค์การ และพฤติกรรมการเป็นสมาชิกที่ดีขององค์การของพนักงานสายสนับสนุนของมหาวิทยาลัยแห่งหนึ่ง โดยมีการรับรู้การสนับสนุนจากองค์การเป็นตัวแปรสื่อ

description: การวิจัยครั้งนี้ ศึกษาระดับและความสัมพันธ์ระหว่างสัญญาทางจิตวิทยา การรับรู้ความยุติธรรมในองค์การ การรับรู้การสนับสนุนจากองค์การ และพฤติกรรมการเป็นสมาชิกที่ดีขององค์การของพนักงานมหาวิทยาลัยสายสนับสนุนของมหาวิทยาลัยในกำกับของรัฐแห่งหนึ่ง กลุ่มตัวอย่างเป็นพนักงานสายสนับสนุน ระดับปฏิบัติการ ของมหาวิทยาลัยในกำกับของรัฐแห่งหนึ่ง จำนวน 370 คน เครื่องมือในการศึกษาคือ (1) แบบสอบถามสัญญาทางจิตวิทยา (2) แบบสอบถามการรับรู้ความยุติธรรมในองค์การ (3) แบบสอบถามการรับรู้การสนับสนุนจากองค์การและ (4) แบบสอบถามพฤติกรรมการเป็นสมาชิกที่ดีขององค์การ สถิติในการวิเคราะห์ข้อมูล คือ การวิเคราะห์สหสัมพันธ์แบบเพียร์สัน การวิเคราะห์การถดถอย และสถิติทดสอบ Z ตามวิธีของ โซเบล (Sobel, 1982) ผลการวิจัยสรุปได้ดังนี้1. ผลการวิเคราะห์สหสัมพันธ์แบบเพียร์สัน1.1 สัญญาทางจิตวิทยาโดยรวมและรายด้าน ได้แก่ ด้านผลประโยชน์ ด้านความสัมพันธ์ และด้านความสมดุล มีความสัมพันธ์ทางบวกกับพฤติกรรมการเป็นสมาชิกที่ดีขององค์การโดยรวม (r = .447, p &lt; .01; r = .458, p &lt; .01; r = .333, p &lt; .01 และ r = .188, p &lt; .01 ตามลำดับ) แต่ไม่พบความสัมพันธ์ทางลบระหว่างสัญญาทางจิตวิทยาด้านการเปลี่ยนแปลงกับพฤติกรรมการเป็นสมาชิกที่ดีขององค์การโดยรวม1.2 การรับรู้ความยุติธรรมในองค์การโดยรวมและรายด้าน ได้แก่ ด้านการจัดสรรผลตอบแทน และด้านปฏิสัมพันธ์ระหว่างหัวหน้ากับลูกน้อง มีความสัมพันธ์ทางบวกกับพฤติกรรมการเป็นสมาชิกที่ดีขององค์การโดยรวม (r = .118, p &lt; .05; r = .113, p &lt; .05 และ r = .113, p &lt; .05 ตามลำดับ) แต่ไม่พบความสัมพันธ์ทางบวกระหว่างการรับรู้ความยุติธรรมในองค์การด้านกระบวนการในการกำหนดผลตอบแทน กับพฤติกรรมการเป็นสมาชิกที่ดีขององค์การ1.3 การรับรู้การสนับสนุนจากองค์การโดยรวม มีความสัมพันธ์ทางบวกกับพฤติกรรมการเป็นสมาชิกที่ดีขององค์การโดยรวม (r = .254, p &lt; .01) 2. ผลการทดสอบความเป็นตัวแปรสื่อของการรับรู้การสนับสนุนจากองค์การ2.1 การรับรู้การสนับสนุนจากองค์การเป็นตัวแปรสื่อบางส่วนระหว่างสัญญาทางจิตวิทยาด้านความสัมพันธ์กับพฤติกรรมการเป็นสมาชิกที่ดีขององค์การโดยรวมและรายด้าน ได้แก่ พฤติกรรมการคำนึงถึงผู้อื่น และพฤติกรรมความอดทนอดกลั้น (z = 2.1577, p-value &lt; .05; z = 2.0161, p-value &lt; .05 และz = 2.0344, p-value &lt; .05 ตามลำดับ)2.2 การรับรู้การสนับสนุนจากองค์การเป็นตัวแปรสื่อสมบูรณ์ระหว่างสัญญาทางจิตวิทยาด้านความสมดุลกับพฤติกรรมการเป็นสมาชิกที่ดีขององค์การโดยรวมและรายด้าน ได้แก่ พฤติกรรมการคำนึงถึงผู้อื่น พฤติกรรมความอดทนอดกลั้น และพฤติกรรมให้ความร่วมมือ (z = 3.4657, p-value &lt; .01; z = 2.5572, p-value &lt; .05; z = 2.9207, p-value &lt; .01 และ z = 2.7839, p-value &lt; .01 ตามลำดับ)2.3 การรับรู้การสนับสนุนจากองค์การเป็นตัวแปรสื่อบางส่วนระหว่างการรับรู้ความยุติธรรมในองค์การโดยรวมกับพฤติกรรมการเป็นสมาชิกที่ดีขององค์การโดยรวม (z = 4.8625, p-value &lt; .01) และยังพบว่าการรับรู้การสนับสนุนจากองค์การเป็นตัวแปรสื่อสมบูรณ์ระหว่างการรับรู้ความยุติธรรมในองค์การด้านการจัดสรรผลตอบแทนกับพฤติกรรมการเป็นสมาชิกที่ดีขององค์การโดยรวมและด้านพฤติกรรมให้ความร่วมมือ (z = 4.4902, p-value &lt; .01 และ z = 3.6387, p-value &lt; .01 ตามลำดับ)2.4 การรับรู้การสนับสนุนจากองค์การเป็นตัวแปรสื่อสมบูรณ์ระหว่างการรับรู้ความยุติธรรมในองค์การด้านกระบวนการในการกำหนดผลตอบแทนกับพฤติกรรมการเป็นสมาชิกที่ดีขององค์การด้านพฤติกรรมให้ความร่วมมือ (z = 3.7014, p-value &lt; .01)2.5 การรับรู้การสนับสนุนจากองค์การเป็นตัวแปรสื่อสมบูรณ์ระหว่างการรับรู้ความยุติธรรมในองค์การด้านปฏิสัมพันธ์ระหว่างหัวหน้ากับลูกน้องกับพฤติกรรมการเป็นสมาชิกที่ดีขององค์การโดยรวม และรายด้าน ได้แก่ พฤติกรรมการคำนึงถึงผู้อื่น และพฤติกรรมให้ความร่วมมือ (z = 3.4754, p-value &lt; .01 และ z = 3.5392, p-value &lt; .01 ตามลำดับ)ผลการศึกษาครั้งนี้แสดงให้เห็นว่า การรับรู้การสนับสนุนจากองค์การเป็นตัวแปรสำคัญในการส่งผลให้พนักงานในองค์การมีพฤติกรรมการเป็นสมาชิกที่ดีขององค์การ เพราะนอกจากการรับรู้การสนับสนุนจากองค์การจะมีความสัมพันธ์กับพฤติกรรมการเป็นสมาชิกที่ดีขององค์การแล้ว การรับรู้การสนับสนุนจากองค์การยังเป็นตัวแปรส่งผ่านของความสัมพันธ์ระหว่างสัญญาทางจิตวิทยากับพฤติกรรมการเป็นสมาชิกที่ดีขององค์การ และความสัมพันธ์ระหว่างการรับรู้การสนับสนุนจากองค์การกับพฤติกรรมการเป็นสมาชิกที่ดีขององค์การอีกด้วย ดังนั้น องค์การควรให้ความสำคัญและส่งเสริมการรับรู้การสนับสนุนจากองค์การในหมู่พนักงานทุกระดับชั้นอันจะส่งผลให้พนักงานมีพฤติกรรมการเป็นสมาชิกที่ดีขององค์การเพิ่มขึ้น